A to jesz nié wszëtkò. Na kóńsczim krzepce mòżna szëkac zdrowiégò. Gôdô Kamila Tratto, chtërna zajimô sã téż hipòterapią. Jakno pòmòcnicë w lékarzenim wiele chòrosców kònie sprôwiają sã na medal. Dlô dzôtków ridowanié to nié leno dobrô zôbawa, ale téż zmòcnienié mùsklów, òd chtërnëch zanôlégò dobrô pòstawa. Młodzëzna ùczi sã téż panowaniô nad emòcjama ë kòncentracje. Dlô lëdzy dozdrzeniałëch to dobri relaks a ùdba na pòzbëcé sã stresu. Dobri dosôd to przede wszëtczim bëlno ùstawiony krzél (pòl. kręgosłup), lëdze starszi czëją ùlżenié w plecach, czëj sedzą na kòniu, a letëchny zybiący stãp je gimnastiką dlô stawów. Trzeba leno përzinkã cekawòscë ë òdwôdżi.